Lengyel Dávid író blogja: június 2016
Előző heti haladás (jún. 20-26.)
Hát na végre! Az előző heti haladásomat röviden csak így tudnám jellemezni. Nagyon jól mentek a javítások, nem véletlen, hogy öt fejezetet javítottam le. Ricsi is haladt, egy korábbi fejezetet többek között plusz párbeszédekkel egészített ki.
A hét elején fogalmam sincs, hogy tudok haladni, de a hétvégével kapcsolatban bizakodó vagyok. Mindenesetre az általam már lejavított fejezeteket lehet, hogy újra átnézem és ahol van rá mód, ott kibővítem néhány dologgal azokat.
Ja, mielőtt elfelejtem, egy kis viszonyítási alap, hogy hol járok a fejezetek átnézésében és javításában: A Holtak világa - Küzdelem 21 fejezetből áll, plusz a prológus és az epilógus. Tehát összesen huszonhárom, ha úgy vesszük. :) Ebből javítottam le már tizenhetet (prológus + 16).
Most pedig a kis összegzésem az előző hétről:
Lejavított fejezetek:
Bejegyezte: Lengyel Dávid dátum: 19:27 Nincsenek megjegyzések:
Még mindig tart a borítószavazás!
Azok kedvéért, akik esetleg nem értesültek róla, a még régebben indított szavazásunk, amin három borítóterv közül kell kiválasztani a legjobban tetszőt, még mindig tart. Hogy megérje, a szavazók között kisorsolunk egy dedikált Holtak világa - Küzdelem könyvet.
A nyereményjáték linkje: http://holtakvilaga.hu/nyeremeny2.php#nyeremeny_jatek2
FONTOS! Ha részt szeretnétek venni a sorsoláson, feltétlenül töltsétek ki a személyes adatokat! És természetesen olvassátok el a leírást is. :)
Bejegyezte: Lengyel Dávid dátum: 20:48 Nincsenek megjegyzések:
Előző heti haladás (jún. 13-19.)
Előző héten se büszkélkedhettem sok szabadidővel, de azért még így is tudtam valamicskét haladni. Konkrétan egy teljes fejezetet javítottam le a korábban feltárt hibák alapján. Közben Ricsi se tétlenkedett, végigment a korábban általam átnézett 6. fejezeten.
Némileg gyér összegzésem:
Bejegyezte: Lengyel Dávid dátum: 16:35 Nincsenek megjegyzések:
Alakul a júliusi program...
Egyre több és több ötlet jött össze a július végére tervezett író hétre. A lehetséges programok között szerepel a keceli haditechnikai park meglátogatása, lőtérlátogatás, egy katonai sátor felállítása és még néhány, kevésbé látványosnak ígérkező aktív kikapcsolódás. Hogy mindebből végül mi minden fog megvalósulni, az még a jövő zenéje, de legalább tervek szintjén alakulunk.
Bejegyezte: Lengyel Dávid dátum: 16:06 Nincsenek megjegyzések:
Előző heti haladás (jún. 6-12.)
Előző héten már némileg többet tudtam haladni és elérkeztem az első olyan fejezethez, amit picit jobban, néhány bekezdéssel kellett bővítenem a hibajavításon felül, mert úgy éreztem, valami még hiányzik a leírásból. Ehhez a haladáshoz nagyrészt az is hozzájárult, hogy kedden már reggel 5 óta a munkahelyen dekkoltam és miután befejeztem az előző napról maradt feladatomat és vártam a következőre, jutott némi időm HV2-zni.
Az pedig külön örömhír, hogy Ricsi is eléggé meg tudta nyomni a javítást a héten és sikerült végigmennie a Prológustól az 5. fejezetig bezárólag mindenen. Oké, ebben nagyrészt az is közrejátszott, hogy hétvégén elég sokat tudott foglalkozni a kézirattal, de nem baj, nagyon örülök a haladásnak. Ha jók vagyunk, a kevesebb, mint másfél hónap múlva tartandó író hétre már nagyon jól fogunk állni. :) Most pedig az én haladásom:
Hibák és módosítani valók után átnézett fejezetek:
- 17. fejezet
- 18. fejezet
Hosszabban (legalább néhány bekezdéssel) kibővített fejezetek:
Bejegyezte: Lengyel Dávid dátum: 16:54 Nincsenek megjegyzések:
Videonapló az író hétről
Egy olyan ötletem támadt, hogy majd nyáron az író héten készíthetnénk videonaplót is. Tehát hogyan haladunk az írással, milyen aktív programon veszünk részt, stb. Felvetettem ezt az ötletet Ricsinek is, ő pedig támogatta. Szóval reményeim szerint sikerül majd megvalósítani a dolgot.
Drukkoljatok, hogy összejöjjön!
Bejegyezte: Lengyel Dávid dátum: 10:21 Nincsenek megjegyzések:
Előző heti haladás (máj. 30-jún. 5.)
Újabb áttekintő bejegyzésem most egy kicsit gyérre sikeredett, mivel sajnos sokkal kevesebb üresjárat volt a munkahelyen. De még így is sikerült egy komoly fejezetet lejavítanom, amit ráadásul még bővíteni is kellett imitt-amott.
Hibák és módosítani valók után átnézett fejezetek: Nem volt ilyen, mert úgy döntöttem, hogy előbb a javítással érem be az átnézett fejezeteket.
Általam kijavított fejezetek:
Hogy a történelem ne ismételje meg önmagát...
Mint azt a legtöbben tudjátok, a Holtak világa - Küzdelem (továbbiakban: HV2) írása nem tegnap kezdődött. Ide, s tova öt éve írjuk. Te jó ég, már öt éve?! Akárhogy nézzük, ez rengeteg idő. Az első rész írása úgy, hogy közben volt fél év, amikor hozzá se nyúltunk, mindössze két évig tartott. Hát akkor ezt miért nem sikerült ennyi idő alatt lezavarni?
Az igazsághoz az is hozzátartozik, hogy a legelső Holtak világát nem teljesen a semmiből építettük fel Ricsivel. Az eredeti változatot még 2004-ben tizenhárom évesen kezdtem el írni, még Holtak földje címen, magamnak. Hogy miért lett megváltoztatva a cím? Azért, mert a következő évben kijött egy azonos című mozifilm. Emlékszem, milyen mérges voltam amiatt, mert "lenyúlták" a címemet. :) Na mindegy, a lényeg, hogy írogattam a saját kis zombis sztorimat, ami számomra egyfajta elképzelt forgatókönyv, egy kis elmejáték volt, hogy ha beütne a zombiapokalipszis, vajon én és az ismerőseim hogyan reagálnánk a helyzetre. Persze volt benne bőven alkotói szabadság, de nekem ez inkább egy érdekes agytorna volt az ismerőseim személyiségjegyei alapján, hogy megjósolhatom a várható reakcióikat.
Oda akarok kilyukadni, hogy ezt a történetet 2004-től 2008-ig írogattam, és bár sose fejeztem be, sikerült felépítenem egy komplett regényre való sztorit. Tehát amikor 2008-ban Ricsivel úgy döntöttünk, hogy megírjuk a Holtak világát és kiadatjuk, már a kezünkben volt egy kidolgozott történet, amit csak át kellett írni. Rendben, a nulláról írtuk újra, megváltoztattuk a karakterek neveit, a helyzetüket (az eredetiben kis középiskolások voltak a szereplők), de a főbb események, az A-ból B pontba jutás maradtak.
Aztán, ahogy írtuk, annyi ötletünk támadt, hogy hamar rájöttünk, egy könyvbe nem tudunk mindent belezsúfolni, így inkább trilógiát írunk (amit aztán megint csak bővítve lesz több kötettel :) ), így megszületett a néhány mondatos fő sztorija a HV2 és HV3-nak. Aztán kijött a HV1, mi pedig elkezdtünk dolgozni a Küzdelmen. És hát nem csak a regényben van küzdelem, az írás során is...
Kezdjük ott, hogy az egymondatos fejezetvázlatok egy pizzériában születtek meg, egy A4-es lapon. Ez még nem lett volna probléma, csak aztán az volt, hogy megírtuk az első pár fejezetet, aztán rájöttünk, hogy ez így nem a legjobb, erre kidobtuk a francba és elölről kezdtük. Csak arra ráment fél évünk, hogy egy viszonylag tökéletes kezdést kiötöljünk (azért viszonylag, mert aztán az is ki lett dobva másfél évvel az írás elkezdése után és nagyjából ekkor kapta meg a mostani kezdését). Lényeg a lényeg, hogy konkrét, előre kidolgozott vázlattal nem rendelkeztünk, se karakterleírásokkal, így mindig menet közben készítettük a jegyzeteket. Ezért eshetett meg, hogy túl sokszor módosítottunk rajta, ami mindig csúsztatta és komplikálta a kéziratot. Na de most már sínen vagyunk, az elburjánzott bekezdések is szépen ki lettek gyomlálva. Több módosítást meg már nem akarok a kéziraton.
És itt érünk el a bejegyzés címének lényegéhez. Hogy a történelem ne ismételje meg önmagát, elkezdtem előre összeállítani a Holtak világa - Menedék vázlatát, benne a karakterekkel, a sztoriról nagyvonalakban (értsd: legalább fél oldalas leírásban, de inkább többen), a sztori fejezetenkénti bontásával, helyszínek leírásával, stb. A célom az, hogy Ricsivel először ezt a vázlatot fogadjuk el közös megegyezés alapján, ebbe írjuk bele az ötleteinket, ne pedig menet közben szövögessük, bonyolítsuk a dolgokat. Tehát amikor a HV2 megjelenik és elkezdjük a munkát a HV3-mal, szigorúan ragaszkodjunk a vázlathoz, tartsuk be az ott leírtakat (oké, valamilyen szintű rugalmasság kell, de átírásokat és módosításokat már nem akarok). És hogy mit várok ettől? Azt, hogy még egyszer ne kelljen 6 évet várni a folytatásra, hanem legfeljebb csak kettőt.
Bejegyezte: Lengyel Dávid dátum: 16:02 Nincsenek megjegyzések: